ΕΝΗΜΕΡΩΤΙΚΟ

5-8-2022

**Δαμάστα Αύγουστος 2022**

**Επετειακές Εκδηλώσεις για τα 78 Χρόνια από**

**το Ολοκαύτωμα της Δαμάστας με την στήριξη της Περιφέρειας Κρήτης**

Ο Πολιτιστικός Σύλλογος Δαμάστας σε συνδιοργάνωση με την Περιφέρεια Κρήτης, το Δήμο Μαλεβιζίου, το Τοπικό Συμβούλιο Δαμάστας, την Ένωση Θυμάτων Ολοκαυτώματος Δαμάστας, τον Αθλητικό Όμιλο Δαμάστας και την Ενορία Αγίου Γεωργίου Δαμάστας, διοργανώνει για **40η συνεχόμενη χρονιά,** στη Δαμάστα κατά το διάστημα 08-21 Αυγούστου 2022 σειρά Πολιτιστικών εκδηλώσεων, όλες με **Ελεύθερη Είσοδο**, ως φόρο τιμής εις μνήμη των 30 Δαμαστιανών που εκτελέστηκαν την περίοδο της Ναζιστικής κατοχής

Καθ όλη την διάρκεια των εκδηλώσεων στο χώρο του Σχολείου θα υπάρχει **μόνιμη έκθεση φωτογραφίας** από το αρχειακό υλικό του Συλλόγου με θέμα **«Ιστορία, τόποι και Ανθρώπινη δραστηριότητα στη Δαμάστα»**, με είσοδο ελεύθερη για το κοινό. Στον ίδιο χώρο θα υπάρχει έκθεση φωτογραφίας του Ιδρύματος **«Δεν Λησμονώ» Γ. Καραμάνου**, από τα Μαρτυρικά χωριά και πόλεις όπου αποτυπώνεται η βαρβαρότητα του φασισμού και ναζισμού

***Στα πλαίσια της κοινωνικής και εθελοντικής δράσης του Συλλόγου μας θα πραγματοποιηθούν τα ακόλουθα:***

* **Εθελοντική αιμοδοσία στις 18/08/2022,** στο κεντρικό δρόμο Δαμάστας μπροστά από το Ηρώο των Πεσόντων,στο σημείο θα βρίσκεται η κινητή μονάδα του Βενιζέλειου νοσοκομείου από τις 09:30 έως τις 13.30 το μεσημέρι, με το ειδικευμένο προσωπικό που θα αναλάβει την αιμοδοσία.
* **Εθελοντικός καθαρισμός Δαμάστας και μνημείου στο Κερατίδι στις 07/08/2022 ώρα 09:00**

**- Η βοήθεια και η συμμετοχή όλων μας κρίνεται απαραίτητη!**

***Πρόγραμμα Πολιτιστικών Εκδηλώσεων:***

**Δευτέρα 08 Αυγούστου: Επιμνημόσυνη Δέηση** στο Δαμαστό στις 10:00

**Τρίτη 09 & Τετάρτη 10 Αυγούστου**

**Διήμερο Εθνομουσικολογικό Σεμινάριο** με τίτλο «Μουσικοί Χάρτες της Ελλάδος» με εισηγητή τον **Χάρη Σαρρή**, διδάκτορα του Τμήματος Μουσικών Σπουδών του Πανεπιστημίου Αθηνών. Στο σχολείο Δαμάστας, 09 & 10/08/2022 ώρες 17:00-21:00. **Είσοδος: Ελεύθερη**

**Σάββατο 13 Αυγούστου:**

* **Μ*αγειρέματα από τις γυναίκες της Δαμάστας***…. μια γευστική διαδρομή με παραδοσιακά εδέσματα και γλυκά με πρώτη ύλη τα προϊόντα του πλούσιου Δαμαστιανού κάμπου, μαγειρευμένα με μεράκι από τις γυναίκες της Δαμάστας. *Ώρα έναρξης: 21:00 στο Σχολείο Δαμάστας.* ***Είσοδος: Ελεύθερη***
* Θα ακολουθήσει **συναυλία Ελληνικής Λαϊκής μουσικής με την Τζωρτζίνα Αλεξάκη**, Διοργάνωση Περιφέρεια Κρήτης με την Υποστήριξη του Δήμου Μαλεβιζίου! *Ώρα έναρξης: 22:30 στο Σχολείο Δαμάστας.* ***Είσοδος: Ελεύθερη***

**Δευτέρα 15 Αυγούστου:**

* Πρωινόςεκκλησιασμός στην εκκλησία της Παναγίας προστάτιδας του Πολιτιστικού Συλλόγου Δαμάστας, *Αρτοκλασία.*
* *Επίσημη έναρξη των Εκδηλώσεων στο Πολιτιστικό και Λαογραφικό Κέντρο Δαμάστας. Ιστορική αναδρομή στις πρώτες Επετειακές Εκδηλώσεις τον Αύγουστο 1982.*
* *Βραδινή* ***«Δαμαστιανή παρέα»*** *με ανοιχτή συμμετοχή και καντάδα σε όλα τα σοκάκια του χωριού. Ώρα έναρξης 20:00*

**Τρίτη 16 Αυγούστου:**

* ***Βόλτα με ποδήλατα (και πεζοπορία)*** *για να εξερευνήσουμε τον κάμπο και την φύση της Δαμάστας****. Ώρα έναρξης 16:30*** *στο Ηρώο Δαμάστας.* ***Σημείωση:*** *Απαιτείται ποδήλατο ανωμάλου Δρόμου και τα παιδιά έως 14 θα συνοδεύονται υποχρεωτικά από γονέα ή κηδεμόνα.*

*Στο σημείο τερματισμού θα γίνει αναβίωση* ***παλιών ομαδικών παιχνιδιών και παραδοσιακών αθλοπαιδιών***

* ***Βραδινή προβολή κινηματογράφου για μικρούς και μεγάλους,*** *στο προαύλιο του σχολείου Δαμάστας με είσοδο ελεύθερη, ώρα 21:30.*

**Τετάρτη 17 Αυγούστου:**

* *Ο Α.Ο. ΔΑΜΑΣΤΑΣ διοργανώνει* ***Φιλανθρωπικό Τουρνουά*** *με συμμετοχή Ομάδων Παλαιμάχων Ποδοσφαιριστών. Ώρα:17:00 στο γήπεδο Δαμάστας.*  ***Είσοδος: Ελεύθερη***

**Πέμπτη 18 Αυγούστου:**

* ***Εθελοντική αιμοδοσία στον κεντρικό δρόμο Δαμάστας*** *από την κινητή μονάδα του Βενιζέλειου Νοσοκομείου (από τις 09:30-13:30)*
* **Πρόγραμμα Εκπαίδευσης στις Πρώτες Βοήθειες από το Ε.Κ.Α.Β.** με παρουσία ασθενοφόρου και πληρώματος - διασωστών του Ε.Κ.Α.Β**.** στο προαύλιο του Σχολείου Δαμάστας. *Ώρα: 17:30.***Είσοδος ελεύθερη**
* **Η θεατρική Ομάδα του Δήμου Μαλεβιζίου** παρουσιάζει την κωμωδία του Νηλ Σάιμον **«ΝΤΟΚΤΟΡ ΤΣΕΧΩΦ»** σε σκηνοθεσία **Δομίνικου Ταβερναράκη,** στο προαύλιο του Σχολείου Δαμάστας. *Ώρα: 21:30.***Είσοδος ελεύθερη.** «Με τη υποστήριξη του Δήμου Μαλεβιζίου»

**Παρασκευή 19 Αυγούστου:**

*Χοροεσπερίδα με το συγκρότημα του* ***Αντώνη Μαρτσάκη.*** *Ώρα: 21:30 στο προαύλιο του σχολείου Δαμάστας.* ***Είσοδος: Ελεύθερη***

**Σάββατο 20 Αυγούστου:**

* **Επιμνημόσυνη Δέηση στο Ηρώο Πεσόντων. Ώρα: 18:00.** Στην συνέχεια θα ακολουθήσει ***Πορεία από Δαμάστα έως το Κερατίδι*** *με σύνθημα «ΠΟΤΕ ΠΙΑ» και* Εσπερινός στο Κερατίδι.
* ***Βιωματική Εκδήλωση Μνήμης με τίτλο «1944-2022. Το ξύπνημα της Μνήμης».*** *Η εκδήλωση θα ξεκινήσει με την ομιλία του* ***Ανδρέα Ανδρουλιδάκη****, δημοσιογράφου και συγγραφέα του βιβλίου «Μνήμες Κατοχής, Ανοιχτές πληγές στο Χρόνο».* ***Το κύριο μέρος της εκδήλωσης θα περιλαμβάνει μαρτυρίες Δαμαστιανών πλαισιωμένες με Δρώμενο από τα παιδιά της Δαμάστας.*** *Σχολείο Δαμάστας* ***.*** *Ώρα: 21:00. Είσοδος Ελεύθερη.*

**Κυριακή 21 Αυγούστου:**

* ***Επίσημο Μνημόσυνο των εκτελεσθέντων*, στο Κερατίδι.**
* Στις 18:00 θα πραγματοποιηθεί αγώνας δρόμου Δαμάστα – Κερατίδι - Δαμάστα.
* *Τελετή Λήξης Εκδηλώσεων και απονομές-βραβεύσεις*, στο Πολιτιστικό Κέντρο, στις 21:00.

Η καθιερωμένη ημερήσια **εκδρομή** του Συλλόγου μας θα πραγματοποιηθεί την **Κυριακή 04/09/2022** με προορισμό, **Μονή Πρέβελη – Παραλία Πρέβελης – Σπήλι**. Αναχώρηση από Ηράκλειο (Κόμβος Γιοφύρου) στις **07:00** και από Δαμάστα στις **07:30** και ώρα επιστροφής στις 21:00 περίπου. Δηλώσεις συμμετοχής έως το Σάββατο 27/08/2022.

**Για πληροφορίες:** Σαρρής Γεώργιος (6944420970), Παπαδάκης Ανδρέας (6986704994)